จักรพรรดินีเซี่ยวคังจิ้ง

สมเด็จพระจักรพรรดินีเซี่ยวคังจิ้ง หรือ สมเด็จพระจักรพรรดินีเซี่ยวเฉิงจิ้ง  (; 1471 - 28 สิงหาคม 1541) สกุลจาง เป็นจักรพรรดินีแห่งราชวงศ์หมิง อภิเษกกับ จักรพรรดิหงจื้อ และพระราชมารดาของ จักรพรรดิเจิ้งเต๋อ

 พระราชประวัติ 
จักรพรรดินีเซี่ยวคังจิ้ง เป็นพระราชธิดาของจาง หลวน กับ ท่านหญิงจิน พระนางประสูติในปีค.ศ.1471 ที่เมืองซิงจี (ปัจจุบันคือเทศมณฑลชิง ใน มณฑลเหอเป่ย์) 

 จักรพรรดินี 
ปี ค.ศ. 1487 พระนางทรงอภิเษกสมรสกับ องค์ชายจูโหย่วเฉิงมกุฎราชกุมาร จึงได้รับการสถาปนาพระนางขึ้นเป็นพระวรชายา ในปีเดียวกันนั้นเององค์ชายได้ขึ้นครองราชย์เป็นจักรพรรดิหงจื้อ พระนางจึงได้รับการสถาปนาขึ้นเป็นจักรพรรดินี

หลังจักรพรรดิหงจื้อได้ขึ้นครองราชย์ จักรพรรดิทรงโปรดพระนางเป็นอย่างมาก เหตุนี้ทำให้จักรพรรดิหงจื้อจึงไม่มีพระสนมเลย และยังสถาปนาพระราชบิดาของพระนาง (จางหลวน) ขึ้นเป็นพระยาปกครองดูแลเมืองซิงจี ทั้งนี้ยังสร้างศาลบรรพชน แด่บรรพบุรุษของพระนางอีกด้วย

เมื่อพระนางได้เป็นจักรพรรดินี ตระกูลพระนางจึงมีอำนาจขึ้น โดยเฉพาะพระเชษฐาทั้งสองของพระนางคือ จางเฮ่อหลิง (張鶴齡) และ จางเหนียนหลิง (張延齡) ต่างมียศถาบรรดาศักดิ์ที่สูง จนเหิมเกริมในอำนาจ และใช้อำนาจในทางที่ผิด แต่จักรพรรดิทรงไม่เอาความ

 พระพันปีหลวงครั้งที่ 1 
ในปี ค.ศ. 1505 จักรพรรดิหงจื้อสวรรคต พระราชโอรสของพระนางคือองค์ชายจูโฮ่วจ้าว ขึ้นครองราชย์เป็นจักรพรรดิเจิ้งเต๋อ

ในฐานะพระราชมารดาหลังจากที่พระราชโอรสของพระนางขึ้นครองราชย์ จักรพรรดิพระองค์ใหม่จึงได้สถาปนาพระนางขึ้นเป็น พระพันปีหลวงฉือโซ่ว (慈寿皇太后)

 พระพันปีหลวงครั้งที่ 2 
ปี ค.ศ. 1521 จักรพรรดิเจิ้งเต๋อเสด็จสวรรคตลง พระนางทรงรับสั่งให้หยางถิงเหอ นำองค์ชายจูโฮ่วชงสืบราชบัลลังก์เป็นจักรพรรดิเจียจิ้ง

พระนางทรงเลือกจักรพรรดินีให้จักรพรรดิแต่ก็ไม่เป็นที่พอพระทัยนักคือจักรพรรดินีเซี่ยวเจี๋ยซู่

ปีเดียวกันนั้นจักรพรรดิเจียจิ้งทรงสถาปนาไทเฮาต่าง ๆ

สถาปนาพระนางในฐานะราชปิตุจฉาขึ้นเป็น จาวเชิ่งฉือโซ่วฮองไทเฮา (昭聖慈壽皇太后)
สถาปนาพระราชมารดาขึ้นเป็น ซิงกั๋วฮองไทเฮา (興國太后) (จักรพรรดินีฉีเซี่ยวเซี่ยน) 
สถาปนาพระราชอัยยิกาขึ้นเป็น โซ่วอันฮองไทเฮา(壽安皇太后) (จักรพรรดินีเซี่ยวฮุ่ย)

พระนางทรงถูกเลือกปฏิบัติ จักรพรรดิทรงให้ความเคารพพระราชมารดา และ พระราชอัยยิกา ของพระองค์ มากกว่าพระนาง ซึ่งเหตุผลมาจากเหตุการณ์การโต้เถียงครั้งใหญ่แห่งราชวงศ์หมิง หากพระนางทรงมิพอพระทัย จักรพรรดิก็จะสั่งให้ลงโทษพระนางทันที

ปี ค.ศ. 1525 พระตำหนักของพระนางถูกอัคคีภัย ไหม้วอดทั้งหลัง พระนางจึงต้องเสด็จลงมาประทับที่พระตำหนักขนาดเล็ก ขณะที่ประทับ พระนางทรงวอนให้จักรพรรดิบูรณะพระตำหนักพระนาง แต่รัฐมนตรีคัดค้าน และสั่งยุบโครงการต่าง ๆ ของพระนางจนหมด

 สวรรคต 
ช่วงบั้นปลายพระชนม์ชีพ พระเชษฐาของพระนาง ก่อเรื่องขึ้นอีกครั้ง พระนางจึงทรงวิงวอนจักรพรรดิให้ทรงเมตตา แต่จักรพรรดิก็มิเห็นชอบ จึงถูกปฏิเสธ พระนางจึงทรงกังวลและทรงโศกพระทัย

พระนางเริ่มประชวรหนักขึ้นจากเหตุการณ์ครั้งนี้ ส่งผลให้ วันที่ 28 สิงหาคม ค.ศ. 1541 พระนางสิ้นพระชนม์ลง วันเดียวกันนั้นก็ประหารชีวิตพระเชษฐาพระนาง พิธีพระศพถูกจัดอย่างเล็ก ๆ พระนางได้ฝังพระศพ เคียงคู่กับพระราชสวามี

 พระราชบุตร 
ในฐานะจักรพรรดินี:
 เจ้าชายจูโฮ่วจ้าว จักรพรรดิเจิ้งเต๋อ (正德帝 朱厚照; 26 ตุลาคม ค.ศ. 1491 – 20 เมษายน ค.ศ. 1521) พระราชโอรสองค์แรกของจักรพรรดิหงจื้อ
 เจ้าชายจูโฮ่วเหว่ย เจ้าชาย Dao แห่ง Wei (蔚悼王 朱厚煒; 1 มกราคม 1495 – 9 มีนาคม 1496) พระราชโอรสองค์ที่สองของจักรพรรดิหงจื้อ
 เจ้าหญิงไท่กัง (太康公主; 15 กุมภาพันธ์ ค.ศ. 1497 – 1 ตุลาคม ค.ศ. 1498) พระนามเดิม จูซิ่วหรง (秀榮) พระราชธิดาองค์แรกในจักรพรรดิหงจื้อ

 พระเกียรติยศ 

ในรัชสมัยจักรพรรดิเฉิงฮว่า (ครองราชย์ ค.ศ. 1464–ค.ศ. 1487)
ท่านหญิงจาง (張氏; ตั้งแต่ ค.ศ. 1471)
พระชายา (太子妃; ตั้งแต่ ค.ศ. 1487)
ในรัชสมัยจักรพรรดิหงจื้อ (ครองราชย์ ค.ศ. 1487–ค.ศ. 1505)
จักรพรรดินี (皇后; ตั้งแต่ 22 กันยายน พ.ศ. 1487)
ในรัชสมัยจักรพรรดิเจิ้งเต๋อ (ครองราชย์ ค.ศ. 1505–ค.ศ. 1521)
จักรพรรดินี พระพันปีหลวง (皇太后; ตั้งแต่ 19 มิถุนายน ค.ศ. 1505)
จักรพรรดินีฉือโซ่ว พระพันปีหลวง (慈寿皇太后; ตั้งแต่ ค.ศ. 1510)
ในรัชสมัยจักรพรรดิเจียจิ้ง (ครองราชย์ ค.ศ. 1521–ค.ศ. 1567)
จักรพรรดินีจาวเซิ่งฉือโซ่ว พระพันปีหลวง (昭圣慈寿皇太后; ตั้งแต่ ค.ศ. 1521)
จักรพรรดินีเซี่ยวคัง จิ้งซู่ จวงฉือ เจ๋ออี๋ อี้เทียน จ้านเซิ่ง จิ้ง (孝康靖肅莊慈哲懿翊天贊聖敬皇后; ตั้งแต่ 28 สิงหาคม พ.ศ. 1541)
ในรัชสมัยจักรพรรดิหงกวง (ครองราชย์ ค.ศ. 1644–ค.ศ. 1645)
จักรพรรดินีเซี่ยวเฉิง จิ้งซู่ จวงฉือ เจ๋ออี๋ อี้เทียน จ้านเชิ่ง จิ้ง(孝成靖肅莊慈哲懿翊天贊聖敬皇后; ตั้งแต่ ค.ศ. 1644)

 พระนามหลังสิ้นพระชนม์ 
พระอิสริยยศหลังสิ้นพระชนม์คือ

จักรพรรดินีเซี่ยวเฉิง จิ้งซู่ จวงฉือ เจ๋ออี๋ อี้เทียน จ้านเชิ่ง จิ้ง

Empress Xiàochéng Jìngsù Zhuāngcí Zhéyí Yìtiān Zànshèng Jìng 

(孝成靖肅莊慈哲懿翊天贊聖敬皇后)

 อ้างอิง 

หมวดหมู่:บุคคลที่เกิดในปี พ.ศ. 2014
หมวดหมู่:จักรพรรดินีราชวงศ์หมิง
หมวดหมู่:พระพันปีหลวงราชวงศ์หมิง